CLASAMENT CHAMPIONSHIP
Suntem aici după a doua înfrângere a sezonului.
Greșeli simple au dus la înfrângere,
echipei îi lipsește coeziunea.
E greu să pierzi cu Southampton și West Brom în primele etape.
Fanilor rivali le place.
E o afacere dură, iar Parky vrea să câștige meciuri.
E sub o presiune imensă.
În momentul ăsta, Parky trebuie să decidă cine e în echipă.
Nu crezi? Pe cine va păstra, pe cine va folosi?
Perioada de transferuri se încheie în 1 septembrie.
Câte schimbări va face Parky?
Nu știu, dar, înainte să vorbim despre alții,
trebuie să vorbim despre Ollie Palmer.
Mai are un viitor la club?
O fază periculoasă...
ACUM DOUĂ SĂPTĂMÂNI
MECI ÎN CUPA CARABAO
Jucăm în Cupa Carabao, cu Hull City, suntem conduși.
Phil trebuie să schimbe ceva.
Îl înlocuiește pe Hardie?
Intră uriașul.
Ollie Palmer a reușit să vină de pe bancă...
McClean centrează cu stângul. Palmer sare.
Înscrie! Ollie Palmer!
...și să înscrie două goluri remarcabile,
egalând la trei, ducându-ne la lovituri de departajare.
Dacă ai fi fost scenarist,
probabil că așa ai fi scris scena.
Ollie! Ollie!
M-am descurcat bine în presezon? Da.
Am intrat în Cupa Carabao cu Hull City și am marcat două goluri? Da.
ATACANT
Sunt golgheterul clubului? Da.
Dar asta e situația și vom vedea ce se întâmplă,
desigur, te aștepți la asta.
Cu câteva zile înainte de meciul cu Hull City, antrenorul a zis:
„Am adus jucători de profilul tău
și cred că e momentul potrivit să pleci.”
A fost greu, dar era inevitabil.
Nu vreau să stau degeaba pe bancă. Nu vreau să fac asta nicăieri.
Swindon îl transferă pe Palmer de la Wrexham
Ollie, bun-venit la Swindon! Cât de încântat ești să fii aici?
Foarte încântat.
Cu brațele încrucișate.
SOȚIA LUI OLLIE
Și deasupra capului. Așa.
E greu să nu gândești cu sufletul,
pentru că a fost un erou pentru mulți oameni.
Înțeleg că e vorba de fotbal, dar te afectează emoțional.
E mai greu să pleci de la Wrexham decât de la alte cluburi.
Jucătorii despre care vorbim ne-au fost alături.
Rob, Ryan și Phil Parkinson au făcut minuni,
reușind transferul-record al vârfului de 1,96 m, Ollie Palmer.
Un jucător adus de la AFC Wimbledon...
McAlinden recuperează. Da!
Ollie Palmer aduce Wrexham în avantaj.
...are un rol important în promovarea noastră din Liga Națională.
Contribuția lui Ollie a schimbat complet traiectoria acestui club.
Exuberanța și năzdrăvănia lui
au adăugat mult caracterului echipei.
Promovăm!
Dintr-un punct de vedere e trist,
dar, în același timp, e o evoluție.
E diferit de orice alt club de fotbal.
N-am mai avut asemenea proprietari.
N-am mai avut suporteri care ar face orice pentru tine.
E diferit. Și, până la urmă, suntem unde suntem.
Scuze, e soția mea.
Eram în mijlocul unui discurs emoționant.
Îmi mărturiseam dragostea de netăgăduit pentru tine...
Iubirea pentru mine? Atunci, continuă!
Nu, vorbeam despre Wrexham. Ne vedem imediat.
Scuze!
Frumoasă poză!
O să ne fie dor de Ollie, dar sunt sigur că o să-i fie bine.
BUN-VENIT LA WREXHAM
- Ceai și cafea. Pentru cine? - Ceaiul e aici, cafeaua e acolo.
- Mulțumesc. - Mersi.
Am început prost. Dacă e să analizezi,
am avut ghinion că n-am luat puncte la Southampton.
Meritam un punct, nu l-am luat.
Apoi, 1-1 cu West Brom, mi-am zis: „Suntem în joc.” Dar degeaba.
Mă aștept să-i învingem pe Sheffield Wednesday,
pentru că va fi important, dar trebuie să fim realiști.
Fiecare punct va fi crucial în divizia asta.
E o presiune mare pe Parky. Au venit mulți jucători.
A primit 30 de milioane de lire. Are buget pentru promovare.
Parcă și-ar fi pus ștreangul de gât. Bun-venit în Championship!
Bună ziua!
Bun-venit la Wrexham contra Sheffield Wednesday,
un meci în care trebuie să începem să învingem,
jucăm cu o echipă care are probleme uriașe în afara terenului.
Wrexham trebuie să profite, nu?
VINDE SWFC, AJUNGE
Autocarul echipei
Partea aiurea e că, dacă-i batem pe Sheffield Wednesday,
unii tot vor spune:
„Era de așteptat. Uite câte probleme au. Sunt un club în criză.”
Există o versiune a poveștii în care noi suntem personajele negative.
Nu avem succes, iar noi spunem:
„Ce ne facem? Trebuie să vindem.” Și suntem cei răi.
La Sheffield Wednesday au apărut problemele în 2015, când a venit Chansiri.
Am cumpărat clubul Sheffield Wednesday cu 37,5 milioane de lire.
Erau multe speranțe atunci, mulți bani aruncați.
Când a venit pandemia, lucrurile au început să se înrăutățească.
Chansiri nu a plătit salariile la timp în cinci din ultimele șapte luni.
Nu doar jucătorii nu erau plătiți, ci și angajații, cei de la casa de bilete.
Când au fost afectate și viețile lor,
a fost ultima picătură.
Pleacă de la clubul nostru!
Dejphon Chansiri, pleacă de la clubul nostru!
Sunt furios pe ce s-a întâmplat la Sheffield Wednesday,
pentru că, în zece ani, proprietarul a vândut stadionul,
terenul de antrenament, n-a investit niciun ban.
Avem o echipă mai slabă decât acum zece ani.
E ca un avertisment pe care-l vezi iar și iar.
Asta e cel mai înfricoșător.
Că nu contează câți bani ai,
cât poți obține de la alții
sau dacă ești miliardar.
Sunt situații din care nu poți scăpa cu bani.
VINDE CLUBUL
Sheffield Wednesday e un club mândru, are 158 de ani,
dar acum a devenit un zombi.
Însă suporterii tot vin la meciuri, asta înseamnă ceva.
Situația cu președintele nostru e sfâșietoare.
SUPORTER
E sfâșietoare la propriu. Trebuie să vândă clubul.
Faptul că putem alinia o echipă... E pozitiv.
Suntem aici ca să-i susținem, să purtăm tricoul.
NEGRU ȘI AURIU PÂNĂ LA VÂNZARE
Organizează un protest în galben și negru în weekend.
Asta vor purta toți.
Dacă ai tricoul auriu de anul trecut,
e un mod bun de a fi alături de suporterii Sheffield Wednesday.
Azi suntem solidari cu Sheffield Wednesday.
Rob ne-a spus ieri că ne susține și vrea să vindem tricouri aurii.
Avem tricourile aurii de anul trecut. Mai sunt destule.
Ne-am gândit să strângem niște bani așa.
Toți ajung la fundație.
Multe echipe ne-au susținut când eram la pământ.
Trebuie s-o facem, nu?
Două mărimea XL.
M-am accidentat săptămâna trecută și am fost distrus.
Apoi am văzut mesajul lui Rob. Frumos gest!
Oamenii din Sheffield l-au apreciat.
- Negru și auriu până vinde? - Să sperăm.
Am avut două meciuri mai slabe,
dar azi trebuie să câștigăm.
E o zi importantă. Obținem trei puncte.
23 AUGUST 2025
Iké Ugbo îi pasează uriașului portar Horvath.
Degajează în forță.
Pleacă de la clubul nostru!
Dejphon Chansiri, pleacă de la clubul nostru!
Suporterii lui Sheffield protestează, iar suporterii lui Wrexham îi aplaudă.
Există solidaritate între fani.
O'Brien execută o lovitură liberă.
O trimite în spatele liniei defensive. Îl lovește pe Moore. Gol!
Kieffer Moore înscrie primul lui gol pentru Wrexham!
1-0!
Marele Kieffer.
Ce jucător bun!
Bravo, Kieffer!
Da, Broadie!
Wrexham atacă. Sunt la marginea careului.
E întâmpinat de Moore. O pasă bună a lui Broadhead.
Dobson are loc. Șutează!
Horvath apără. 2-0!
Încă un gol pentru Kieffer Moore.
Dobson a șutat bine. Moore a finalizat simplu.
Două atacuri și două goluri pentru Wrexham.
Wrexham!
A DOUA REPRIZĂ
Wrexham conduce cu 2-0, începe a doua repriză.
Hai! Nu vă relaxați!
Wrexham!
Bannan. Broadhead recuperează. Îi pasează lui Moore. Controlează mingea.
Cere fault. Arbitrul refuză.
O fază periculoasă. Palmer avansează.
Pasează pe flanc, centrează frumos.
Bannan trebuie să înscrie și o face. Wednesday revine în meci.
Situația s-a schimbat.
Ne-a afectat mult,
pentru că dețineam controlul, apoi au înscris
și asta te dezechilibrează.
Când nu câștigi în primele două meciuri, te cuprinde neliniștea.
Trebuie să câștigăm. Avem nevoie de cele trei puncte.
Îl ține pe O'Brien. Lowe pasează. Jamal Lowe ar putea șuta.
Scoate pe flanc. Are loc. Vine Palmer! Doi la doi!
REZULTAT FINAL
O mare dezamăgire pentru Wrexham, a condus cu două goluri.
Prima victorie din Championship părea să fie a noastră.
Când conduci cu 2-0 o echipă ca Sheffield Wednesday,
dar se termină egal, simți că ai pierdut.
CLASAMENT CHAMPIONSHIP
În weekend am făcut egal cu Sheffield Wednesday,
deși am condus cu 2-0, așa că pare o înfrângere.
Dar Parky știe la ce trebuie să lucreze.
- Ne trebuie prima victorie. - O presiune în plus.
SUPORTER WREXHAM
Banii s-au cheltuit și sunt mulți, nu?
Parky e sub presiune.
Ne-a promovat de trei ori. Cum să-l criticăm?
Exact. Dar acum e alt nivel.
Când pierd un meci sau două,
oamenii uită cu ce ar fi fost mulțumiți inițial.
Poate suntem prea lacomi, nu?
În Liga Unu și Liga a Doua câștigam permanent.
Acum suntem în Championship.
- Sunt multe echipe bune. - Nu există jocuri ușoare.
Când ai avut succesul pe care l-am avut noi,
când așteptările sunt așa cum sunt, iar oamenii sunt oameni,
caută pe cineva pe care să dai vina.
Oare Parky va recunoaște:
„Am dus echipa cât de departe am putut”?
Sunt întrebat asta mereu.
„Crezi că el e antrenorul care ne va duce mai departe?”
Răspunsul meu e că, sincer, nu știu.
Justin, ce antrenor e pe ultimul loc în clasamentul nostru,
în sezonul 2025-26?
Îi avem pe Phil Parkinson, de la Wrexham.
ASOCIAȚIA GALEZĂ DE FOTBAL
Să ne punem pe treabă! Hai, Josh! Asta e. Bine.
Phil Parkinson are peste 1000 de meciuri ca antrenor,
dar cred că doar 140-150
în Championship, așa că va fi un test pentru el.
E CREȘTEREA LUI WREXHAM SUSPECTĂ?
Phil Parkinson e o legendă la Wrexham, dar...
Palmaresul lui Parkinson la campionat nu e grozav.
Cel mai recent a fost la Bolton, care a retrogradat în 2019.
Phil a mai fost antrenor în Championship la Hull și Bolton.
Ca să fim cinstiți, ambele cluburi aveau probleme.
Dacă nu-i dai cuiva instrumentele necesare,
e probabil să nu-și facă treaba.
Parkinson n-a avut niciodată o echipă formată de el.
A moștenit echipe care abia supraviețuiau
sau echipe cu fonduri insuficiente și a trebuit să se descurce.
Un lucru constant în Championship
e concedierea antrenorilor
dacă nu au succes imediat.
Realitatea e că oamenii n-au timp
să aștepte să ajungă în Premier League.
Sunt antrenor de mult timp.
Contează rezultatele.
Toți sar imediat pe antrenor.
În fiecare sezon, peste o treime dintre antrenori sunt dați afară.
Nu știi niciodată cât vei fi antrenor.
Cred că următorul capitol din povestea Wrexham
o reprezintă aducerea unui nume mare, care să-i ducă mai departe.
Nu cred că Phil Parkinson e capabil de asta.
ȘEFUL
Divizia asta e nemiloasă. Parkinson a făcut mai multe pentru club
decât majoritatea antrenorilor din istorie.
Dar, dacă pierdem șapte-opt meciuri la rând,
lui Phil Parkinson i se vor pune întrebări serioase.
Aș spune că merită la fel de mult timp...
- Trebuie să-i dai o șansă. - Merită tot timpul din lume.
Personal, aș fi șocat dacă mai e antrenorul lui Wrexham la final de sezon.
LLANDUDNO, ȚARA GALILOR
L-am pierdut pe Joey, dar am pierdut mai mult decât un prieten.
Era un om diferit. Unic.
FOST JUCĂTOR LA WREXHAM
Era un individ deosebit.
Joey Jones e în mijlocul careului. Pasează în adâncime.
O lovitură de cap!
Toată lumea îl știe pe sir Joey Jones. Toată lumea știe că e dl Wrexham.
Contribuția lui în fotbal, mai ales în fotbalul galez, e enormă.
Am pierdut o mare parte din viață.
Lumea fotbalului e în doliu după moartea legendei lui Wrexham,
dl Wrexham, Joey Jones, care, din păcate, a murit la 70 de ani.
E greu de descris ce a însemnat pentru noi toți.
A fost eroul meu. Iubea clubul ăsta.
Cuvântul „legendă” e folosit prea des în fotbal.
Joey Jones e un simbol.
Joey Jones e în mijlocul careului. Lovitură de cap. Gol!
Joey Jones a marcat primul său gol pentru Țara Galilor.
Cariera lui...
A câștigat două Cupe ale Campionilor și două titluri cu Liverpool.
A jucat la Chelsea.
Dar s-a întors mereu la noi.
A fost antrenor secund, se ocupa de echipa de tineret.
Nu voia să fie în centrul atenției, în fața camerelor.
30 OCTOMBRIE 2021
- Joey Jones. - Salut!
- E o plăcere să te cunosc. - E o plăcere și o onoare să te cunosc.
Mulțumim pentru ce ai făcut pentru oraș și club.
Nu, eu vă mulțumesc.
L-am cunoscut pe Joey când aveam 14 ani.
A fost începutul a 56 de ani de prietenie specială, unică.
Nu aveam multe pe atunci. Nu-mi permiteam nici ghetele de fotbal.
Nu știu de unde le avea Joey,
dar de fiecare dată avea o pereche nouă.
Când a venit la Wrexham, nu știam ce se va întâmpla cu el.
Nu știam că vom juca la cele mari echipe din lume.
A devenit o legendă și un simbol. Așa a fost oriunde a jucat.
Asta a devenit, pentru că juca din tot sufletul,
cu pasiune, cu pumnii strânși, era apreciat de suporteri.
Le arăta că va da totul pentru ei.
E foarte înalt.
Era înalt. Nu, sunt eu foarte scund.
Cred că toți cei de pe stadion
și toți cei care l-au cunoscut știu ce om incredibil a fost.
Era fericit să joace jocul pe care-l iubea când era mic.
Ce carieră a avut în fotbal! A câștigat absolut tot.
Incredibil! Primul galez, cum îmi spunea mereu,
care a câștigat Cupa Campionilor.
Îmi spunea mereu: „Mickey, cupa aia nu e așa grea.”
Dar în afara terenului se făcea remarcat.
Joey a lăsat o moștenire care nu va muri niciodată.
Liverpool, Huddersfield și Chelsea o vor păstra.
Dar asta e casa lui.
Mickey o să sufere mult în următoare luni,
pentru că Mickey și Joey erau de nedespărțit.
Cred că e ca și cum și-ar fi pierdut brațul drept.
Joey a crescut cu Mickey Thomas, dar împreună erau ca niște copii mici.
Râdeau și glumeau tot timpul.
Nu accept că a murit.
Știu că a murit, dar n-am crezut niciodată că e bolnav.
Nu puteam să văd asta la el, pentru că el a fost mereu forța mea.
A fost puternic pentru mine.
E pulsul meu, nu-i așa? A fost pulsul meu toată viața.
E cea mai tristă zi din viața mea. S-a dus. Nu-l pot aduce înapoi.
E prietenul meu. Mereu va fi. Pentru mine nu va fi niciodată mort.
Fie binecuvântat!
Wrexham mi-a dat o șansă.
Sunt norocos că am venit aici.
N-aș schimba asta. Dacă ar trebui s-o iau de la capăt,
să-mi reiau cariera, aș începe tot la Wrexham,
fiindcă n-aș vrea să fiu în altă parte.
Mulțumesc.
Autocarul oficial al suporterilor
Mergem la Millwall azi. Mergem pe Den.
Avem nevoie de prima victorie a sezonului.
Să fim sincere, n-am avut un debut impecabil.
Eu nu mă panichez, dar mulți o fac.
Millwall e un club legendar în fotbalul englez.
Arbitrul Norman Burtenshaw a spus că a fost scos semiconștient
de pe teren, în urma unui atac al unui spectator.
Clubul e celebru pentru așa ceva.
O imagine obișnuită la Millwall.
La Millwall privești meciul din cuști, printre țepușe.
Acestea sunt scene de anul trecut,
când au avut loc evenimente grave pe stadion și în afara lui.
Suporterii lui Millwall se bucură de reputația lor
de club oribil și de loc oribil în care să joci.
„Nimeni nu ne place. Nu ne pasă”, se strigă pe stadion.
Nimeni nu ne place
Nu ne pasă Suntem Millwall
Jucăm la Millwall, trebuie să fim uniți.
ECHIPA OASPETE
Nu uitați, ne revenim împreună.
Locul nostru e aici
și vom arăta asta în fiecare minut.
E și ăsta un mod de a calma publicul.
30 AUGUST 2025
Suntem pe Den.
Cea mai viscerală arenă de fotbal,
unde Wrexham își măsoară puterile cu o echipă a lui Millwall
care joacă foarte bine în prezent.
Wrexham are lovitura de începere și va fi un test al caracterului
și al tehnicii, nu?
Dobson e prea lent. Emakhu are mingea.
Nu-l poate opri.
Ce deposedare a lui Matthew James! Erau trei contra doi.
Caută omul!
- Emakhu îl deposedează pe Cleworth... - Ce?
...care e lovit la gleznă...
...spre încântarea jucătorilor de la Millwall, pare să sufere.
REZULTAT LA PAUZĂ
În a doua repriză atacă spre suporteri.
Hai, Roșiii!
Suporterii lor continuă să facă o gălăgie infernală.
Trebuie să strângi din dinți în meciurile dure din deplasare.
Pasează mai repede!
Bună centrare! Moore, peste portar!
Și înscrie!
Kieffer Moore urmărește mingea și ajunge să o redirecționeze.
Se strecoară pe lângă bară și e 1-0.
Wrexham!
Mai sunt două minute.
Mingea e la Emakhu. Încearcă să treacă de Dobson.
Foarte bine! Dobson recuperează. James degajează.
Nu e nimeni în atac.
Suntem pe finalul partidei.
O pasă lungă. Ward iese mult.
Scapă mingea. A fost faultat? Arbitrul spune că nu. Ratează!
Ce ocazie! Ward e accidentat.
Are dureri mari. Jucători de la Millwall și Wrexham cheamă echipa medicală.
Părea fault. Arbitrul n-a fluierat. Suferă foarte tare.
Unde ești?
Suntem la Millwall și mi-au rupt mâna.
- Dă-mi ceva! - Calmante!
Opriți meciul!
- Brațul lui! - Nu-l atinge.
Schimbare.
Arthur, hai! Trebuie schimbat.
Ward, mă auzi? Rezistă!
Vorbește!
Hai, uriașule!
Mulți fani Millwall se ridică și-l aplaudă în timp ce e scos pe targă.
Să sperăm că nu e atât de grav pe cât pare.
Intră Okonkwo.
E rău să-ți vezi un coechipier accidentat.
PORTAR
Nu-ți dorești așa ceva.
Dar, evident, mi-a dat ocazia
să le dovedesc tuturor și, cel mai important, mie însumi,
că sunt pregătit pentru acest nivel.
Sincer, simțeam emoții, dar și entuziasm.
Debutam în Championship.
O ocazie bună.
Un atac în fața porții! Ce intervenție incredibilă!
A fost un reflex. M-am întors și am parat.
Ce intervenție!
McClean, o pasă frumoasă în careu. O'Brien e cu fața la poartă. Înscrie?
Da!
Wrexham câștigă cu Millwall! În minutul 109!
McClean a pasat perfect. Ce finalizare a lui O'Brien!
Din unghi, cu boltă peste Benda.
Wrexham!
Pentru prima dată din 1982, Wrexham câștigă în a doua divizie.
REZULTAT FINAL
Suporterii lor sunt încântați.
Avem trei puncte.
O victorie în deplasare. Wrexham, suntem pe drum.
E o zi minunată pentru noi, n-am încasat gol.
A fost prima victorie, o victorie în deplasare.
Control! Bine. Așa. Mișcă picioarele! Bine.
Bine.
Vreau să-i transmit urări de bine lui Danny Ward,
după accidentarea lui oribilă.
Părea foarte dureros.
Va sta pe tușă câteva luni.
Mi-am dislocat cotul,
ligamentele și tendoanele s-au rupt.
PORTAR
AMBULANȚA
Și, colac peste pupăză, seara și-a comandat singur McDonald's
de la o benzinărie.
ce-i asta, ryan reynolds?
E greu să treci peste accidentări, dar ai nevoie
- ...de McDonald's, să te înveselești. - De acord.
Cheeseburger dublu? Meniu Big Mac?
Stătusem în spital ore întregi.
Nu-mi pasă. Văd că ai adăugat brânză în plus pentru zece penny.
- E tot ce văd. - Am scos gheața din Cola.
- Nu voiam gheață. - Cartofi în plus.
Să-l văd la pământ a fost înfricoșător din multe motive.
Apoi, văzându-l la McDonald's pe rețelele de socializare,
mi-am dat seama că e în regulă.
Dar cât timp va lipsi?
Se spune că recuperarea durează trei luni.
Sper să revin pe teren în patru luni.
Să vedem cât de mult ridici...
Totul e în ceață, îmi amintesc că mă gândeam...
„De ce? De ce acum?”
Abia începeam să-mi intru în ritm. Era revenirea visată.
Tot ce s-a întâmplat, transferul, iar acum...
Băga-mi-aș!
Mă așteaptă un drum greu, dar mă ajută cei apropiați.
E prima dată când ajung la o echipă ca asta, unde toți sunt uniți.
E o echipă care mi-a fost mereu în suflet,
de când am văzut primul meu meci.
E energizantul de care aveam nevoie la momentul potrivit.
- Pe mâine! - Salut!
- Ținem legătura. - Da. Salut!
Trimite-mi-o, cum am stabilit ieri,
apoi ne ocupăm noi.
1 SEPTEMBRIE 2025
Facem totul pentru tine, ca de obicei.
FINALUL TRANSFERURILOR
Perioada de vară de transferuri durează aproximativ zece săptămâni
și fotbalul își deschide ușa către nebunia transferurilor, vânzărilor, recrutărilor.
Știam că va trebui să ne întărim ca să fim competitivi,
dar aveam foarte puțin timp pentru asta.
E ultima dimineață. Avem câteva lucruri de rezolvat,
dar toate părțile joacă riscant în faza asta.
Când perioada se închide, nu mai vin și nu mai pleacă jucători.
ÎNCHIS
- Sună de la Man City. - Salut, Mike!
Bun-venit în consiliul de război!
Am făcut cele mai multe transferuri de când au venit Rob și Ryan.
Ați trimis actele aseară.
A fost o nebunie. Abia aștept să se facă 19:00,
dacă obținem ce vrem.
Trebuia să fie de dimineață. Să aflu când e vizita medicală.
Sunt multe de făcut până la ora 19:00.
Problema e Dominic Hyam.
- Nu putem face vizita medicală în... - Bună întrebare!
Lasă-mă cinci minute. Te sun eu.
- Bine. Salut, Shaun! - Salut!
La naiba!
E o problemă foarte complicată.
Dominic Hyam e în Glasgow. Cred că e suficient.
Crezi că agentul s-a gândit să ne spună asta?
Am stabilit cu Blackburn termenii pentru ultima piesă din puzzle-ul lui Phil
așa că suntem încântați.
Dar acum e la naționala Scoției, în Glasgow.
Încercăm să ne dăm seama cum să facem vizita medicală
pentru un jucător din Glasgow, când trebuie să fie în Manchester.
Am făcut rezervare la 15:00.
Da, dar nu cred că avem vreo șansă
- ...să-l aducem din Glasgow. - Nu.
O să spun: „Ce vrei să faci? Ai șansa să semnezi un contract...”
- Da. - Nu filmați asta!
AȘTEPTAȚI
Perioada de transferuri s-a încheiat.
Ultima zi e foarte aglomerată.
Wrexham aduce trei jucători
Cel mai recent jucător adus, Dom Hyam.
Suporterii credeau că transferul a picat.
N-a picat. La 23:00, Dom Hyam e ultimul adus.
FUNDAȘ
A fost o perioadă de transferuri de pomină.
Au venit 13 jucători și au plecat 16.
Cei trei aduși în ultima zi sunt extraordinari.
N-am mai văzut o perioadă de transferuri ca la Wrexham.
Au adus o întreagă echipă.
Au cheltuit mai mulți bani vara asta decât în ultimii 161 de ani ai clubului.
Am cheltuit mulți bani anul ăsta, dar echipele
cu care ne întrecem și-au construit loturile în ani de zile.
Am cheltuit atât pentru a le ajunge din urmă.
COSTURI TOTALE PE ECHIPE
Suntem diferiți. Trebuie să fim pe picior de egalitate,
dar nu ne permitem să investim pe perioade lungi.
E o adevărată provocare.
Am adus 14 jucători.
În același timp, încerci să aduci repede oameni noi
și să-i acomodezi.
Puțin mai mult, Sheafman.
E o echipă nouă, oamenii nu cunosc jucătorii.
Am emoții când cheltuiesc atâția bani.
Trebuie s-o facem ca să concurăm, dar mai e și suporterul din mine.
Mă gândesc: „Doamne! Dacă iese prost?”
Poți avea jucători grozavi, dar asta nu înseamnă că ai o echipă bună.
Nu știu dacă vor fi jucători de echipă...
TATĂL LUI ROB
...sau vor fi individualiști.
Vor mingea ca să poată înscrie.
Vom vedea în timp. Dar am emoții.
Pauză! Beți ceva!
MECI PE STōK CAE RAS
Jucăm cu QPR pe Racecourse.
QPR au
jucătorii nonconformiști și nestatornici, pentru care sunt celebri.
Se știe că au atacanți imprevizibili.
Mă aștept la o luptă adevărată.
Colin, hai să facem o poză cu noi trei!
Pe asta o vrei. Cu tribuna aia în fundal.
- Tocmai a ieșit soarele. - Să o faci de acolo.
ACTOR, REGIZOR
Mulțumesc.
- O vezi pe Millie? Nu-mi dau seama. - Da. E aici.
Ce faci, Millie?
- Ce mai faci, Millie? Bine? - Ce faci, Ryan? Bine.
SUPORTER WREXHAM
- Georgie Evans a plecat. - Știu.
Am tricoul lui.
- Știu, George e... - Îl iubesc pe Georgie.
- Îi spuneam George Chipeșul. - De unde știi?
- Și tu îi spui așa? - Și eu îi spun așa.
Nu știam. Nu glumesc.
13 SEPTEMBRIE 2025
Meciul cu Queens Park Rangers. Pentru început...
RYAN REYNOLDS COPREȘEDINTE
...am cheltuit PIB-ul Canadei pe jucători.
Salut, băieți! Îmi pare bine.
FUNDAȘ
- Dom! Ce faci? - Îmi pare bine.
FUNDAȘ
Sunt fețe noi peste tot.
Peste tot!
Îmi pare bine.
- Reuben. - Reuben. Îmi pare bine.
Am nevoie de o fițuică.
ATACANT
Până și Max Cleworth a trecut de pubertate.
FUNDAȘ
Mi-a luat ceva timp să-mi dau seama...
„Ăsta e Max!”
Urmează un meci fascinant, Wrexham contra QPR.
Ambele echipe au făcut multe transferuri
și trebuie să acomodeze jucători, iar asta e interesant, nu?
QPR continuă să domine.
În careu, o luptă dură, iar Okonkwo nu ajunge la minge.
Am venit și am încasat-o zdravăn.
Kone șutează.
Ne-au lăsat semne.
Îți amintesc să respiri.
- Mulțumesc. - Îți amintesc să respiri.
A scăpat singur cu Okonkwo.
Cu boltă. Ce gol superb!
Ai stomacul praf?
Nu mai am stomac. Am o pungă de colostomie.
E foarte eficientă. O recomand.
Arbitrul fluieră finalul meciului.
REZULTAT FINAL
Frustrare pentru Wrexham.
Nu ne-am apărat prea bine. Aveam jucători de 20 de milioane pe bancă.
Știu că trebuie să se acomodeze,
dar ar fi putut să bage doi-trei pe teren.
Se antrenează de două săptămâni împreună.
Cred că Parkinson trebuie să-și schimbe tactica uneori.
Dar să pierzi acasă... Ar trebui să fie o fortăreață.
Am pierdut cu 3-1 acasă cu QPR. Nu mai e un basm, nu?
A fost rău.
Suntem pe locul 21
și trecem de la speranța că vom fi competitivi
la speranța că n-o să retrogradăm.
Sezonul trecut am dat totul și încă dăm totul.
Dar, după ce am cheltuit atâția bani,
însă și timp, energie,
emoții,
întrebarea pentru noi e dacă suntem unde ne dorim.
Avem o victorie, o remiză și trei înfrângeri.
Nu asta ne dorim.
- Eu doar îmi spun părerea. - Vreau s-o faci.
- O folosim. - Ce-i în gușă, și-n căpușă.
Sunt Trina, femeia de serviciu.
KATRINA JONES ÎNGRIJITOARE
Lucrez pe stadionul Wrexham de vreo patru ani.
Nu am fost niciodată pe stadion până să mă angajez aici.
M-am îndrăgostit de locul ăsta, de oameni.
E ca și cum ai mai avea o familie. E un loc de muncă foarte bun.
Am fost la un singur meci aici, dar n-o să mai vin niciodată.
Ce noroc pe capul meu! Sunt 13.000 de oameni pe stadion,
cine stă lângă mine?
Fostul meu soț.
Ca-n filme, nu?
N-am pic de noroc pe stadionul ăsta.
Dacă aș cădea într-o fântână de scule, aș ieși sugându-mi degetul.
Aș mai veni doar dacă mă plătesc.
Prefer să stau acasă și să văd meciul.
Partea cea mai neplăcută e curățarea toaletelor publice.
După ce am câștigat trofee, vestiarele...
Nu știu cum de nu i-am ucis pe băieți.
A mirosit ca o berărie câteva zile,
iar Ollie Palmer a aruncat salata peste tot.
Am promovat!
Asta chiar m-a enervat.
Am cunoscut mulți jucători buni
și încă țin legătura cu unii care au plecat.
Will Boyle, când a plecat, mi-a dat mesaj,
a zis că sunt sufletul clubului, ceea ce a fost minunat.
Duminică dimineața. Ce mi-au lăsat băieții?
Nu e foarte rău.
QPR. Un pic de...
A fost un meci dezamăgitor.
Cred că QPR a meritat victoria. Am fost foarte lenți.
Au fost jalnici.
Trebuie s-o spun. Au fost jalnici.
Au avut multe ocazii. Din păcate, n-a fost ziua noastră.
Evident, avem mulți băieți noi, abia au sosit.
O să le ia ceva timp să se obișnuiască să joace împreună.
Trebuie găsită o soluție și Phil Parkinson va face asta.
Vreau să câștige
și să le arate tuturor în Wrexham că pot promova iar.
Trebuie doar să creadă.
Totul depinde de Phil și de echipa lui.
Cred că Phil e un om foarte blând.
E foarte bun.
Poate ar trebui să mă trimită pe mine să țip la ei, nu?
Și să-i pun la punct.
Dar nu-mi mai tace gura. Asta e problema.
Phil Bennett îmi spune „Guraliva”.
Sunt sigură că luni dimineață băieții se vor întoarce puși pe treabă.
E mai bine decât mi-aș fi putut dori.
Sunt încântat. E uimitor.
SUPORTER WREXHAM
Toată lumea îl știe pe dl Wrexham.
JOEY JONES Domnul Wrexham
Eu și prietenii mei ne-am gândit să-i aducem un omagiu.
Am zis că ne trebuie ceva permanent.
Întrebarea era unde să-l punem.
Un singur loc e demn de Joey.
M-am întâlnit cu Wayne și am adunat banii necesari.
Cred că e perfect pentru Joey și sper să rămână aici pentru totdeauna.
El va fi aici mereu, dar da...
E pe teren, salutând fanii, cum făcea mereu,
plin de pasiune.
FRATELE LUI JOEY JONES
Da, am venit să văd desenul azi. Familia e mândră.
E emoționant, da.
Mi-am adus fiul și nepotul. Toată lumea e fericită.
E incredibil.
NEPOTUL LUI JOEY JONES
E plăcut să știi că, de fiecare dată când vii în oraș,
ăsta e primul lucru pe care-l vezi înainte să vii aici.
E un moment de mândrie.
Când vezi omagiile astea, îți dai seama că el s-a dus,
dar e plăcut să știi cât de mult l-au iubit toți.
E prima dată când îl văd.
Arată fix ca Joey, nu?
Cred că e acolo, pe perete. Partea cea mai importantă e „dl Wrexham”.
Joey e dl Wrexham și așa va fi mereu.
E un omagiu magnific adus unui om care e,
probabil, cel mai tare din lume.
Îl iubesc.
Oriunde te-ai duce în Wrexham, ți se amintește pe cine am pierdut.
Dar pierderea face parte din joc, la fel ca în viață,
și felul în care faci față pierderii te definește.
Joey Jones ne-a arătat cum să facem asta.
Moștenirea lui dăinuie în fiecare jucător care poartă tricoul lui Wrexham
și le amintește tuturor că tot ce poți face e să dai totul.
- Unu, doi, trei... - Joey!
Subtitrarea: Robert Ciubotaru